stanford-oval/wikipedia huggingface dataset:
אנדרטת עוצבת סער

ערך זה עוסק באנדרטה לחטיבה 7 במרכז רמת הגולן. אם התכוונתם לאנדרטת חטיבה 7 בלטרון, ראו .
| --- | --- |

הכניסה לאתר
 מידע כללי
 על שם:  חללי חטיבה 7 במערכות ישראל השונות
 מיקום:  צומת קצרין דרום
 מדינה:  ישראל ישראל
 נגישות:  פתוח לקהל הרחב
 
 קואורדינטות:  32°58′47″N 35°43′30″E﻿ / ﻿32.97967°N 35.725089°E﻿ / 32.97967; 35.725089
  (למפת הגליל העליון מוגדלת) אנדרטת עוצבת סער(למפת הגליל העליון רגילה) אנדרטת עוצבת סער(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת עוצבת סער(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת עוצבת סער
 
אנדרטת חטיבה 7 (עוצבת סער) הוא אתר הנצחה לזכר חללי חטיבה 7 (סער) שנפלו במערכות ישראל השונות. האתר ממוקם לצד כביש 87 ליד צומת קצרין דרום (קצביה) במרכז רמת הגולן, באזור האימונים והלחימה של החטיבה.
בכניסה לאתר נמצא שער עם שני עמודי בטון ושם המקום. האתר מורכב משער כניסה הנושא את סמל החטיבה וכתובת המדגישה את תרומתו של דוד עזריאלי, מלוחמי החטיבה בימיה הראשונים במלחמת העצמאות, קודם שירד מהארץ לקנדה. בהמשך רחבה המשמשת מגרש חניה ולטקסים. במרכז האתר מוצבת בימת בטון עליה נמצא טנק שוט מטאור, מהסוג ששירת את החטיבה במשך עשרות שנים. לצד הטנק נמצאים תרנים המשמשים לטקסים באתר, יחד עם סמלי החטיבה. על מפלס גבוה יותר הצופה לבימת הטקסים מוצבים ארבעה טנקים: שרמן, שוט קל (צנטוריון) ומרכבה סימן 2 אשר שירתו את החטיבה בעבר, וגם טנק T-34 של צבאות ערב. מעט צפון-מזרחית מהמפלס שוכן טנק T-55, גם כן של צבאות ערב. בנוסף לעצי האקליפטוס שגדלים סביב האתר, נשתלו גם עצי זית.
מבנה המורשת שהוקם בחלק העליון של האתר נחנך בשנות ה-90 וכלל חדר התייחדות עם חללי החטיבה, אולם תצוגה ואולם הרצאות, אך הוא נעזב וננטש. בשנת 2023 שופץ המבנה ונפתח בספטמבר באותה שנה.
לחטיבה 7 קיים אתר הנצחה נוסף וותיק יותר בפארק ההנצחה בלטרון, בדומה ליחידות שריון נוספות.
גלריה

במת האתר המרכזית בחלקו התחתון
שני מפלסי האתר ושלושת הטנקים המוצגים
שלושת הטנקים מהכיוון ההפוך
הכתובת בקדמת האנדרטה
ארבעת הטנקים הנוכחיים במפלס העליון
ראו גם

חטיבה 7
אנדרטת עוצבת סער (לטרון)
ההתיישבות הצ'רקסית ברמת הגולן

פסל סטניה בכפר ביר אל-עג'ם
הצ'רקסים, עם צפון-קווקזי מוסלמי, החלו להתיישב ברחבי המזרח התיכון בסוף המאה ה-19 עקב כיבוש מולדתם בקווקז בידי הרוסים. האימפריה העות'מאנית קלטה את מאות אלפי הצ'רקסים שגורשו ממולדתם ויישבה אותם באזורי ספר בהם שליטתה הייתה רופפת, במטרה לחזק את שליטתה באזור והדיפת גורמים העוינים את השלטון העות'מאני, לרוב שבטים בדואים. אחד האזורים בהם יושבו הצ'רקסים היה רמת הגולן.
ההתיישבות ברמת הגולן

הצ'רקסים ברמת הגולן יושבו ב-13 כפרים, כולם בנפת קוניטרה, לרוב על גבי חורבות של יישובים נטושים. היישוב הצ'רקסי ברמת הגולן מנה בין 20 ל-30 אלף מתיישבים ערב מלחמת ששת הימים כשהיישוב הגדול והפורח היה העיירה קוניטרה ששימשה כבירת רמת הגולן.
היישובים הצ'רקסים תוארו על ידי החוקר הגרמני גוטליב שומאכר אשר תיאר אותם כיישובים השונים במראהם משאר היישובים הערביים ברמת הגולן ונבדלים בזכות הניקיון והסדר שבתוכם. מערכת היחסים שבין הצ'רקסים לערביי הגולן הייתה טעונה ואף עוינת וזאת משום שערביי הגולן ראו בצ'רקסים פולשים לשטחם וכן בשל נאמנותם לממשל העות'מאני.
לאחר מלחמת ששת הימים ננטשו היישובים הצ'רקסים בשטחים שנכבשו על ידי ישראל, ואילו בצד הסורי נותרו מספר יישובים, בהם ביר אל-עג'ם שיושב מחדש לאחר שהיה נטוש במשך כעשור. העיתון דבר מצטט את מזכיר כפר כמא כאומר:
מיד עם תום המלחמה כתבו כמה מנכבדי העדה מכתב לשר המקורב אליהם, יגאל אלון, וביקשו להפגש עמו ולדון בגורלם של כמה מאות בני העדה שלא עזבו את הגולן. הפגישה לא התקיימה. ... הדרוזים בגולן נשארו בכפריהם. לצ'רקסים לא התאפשרה פגישה כזאת ... ממשלת ישראל לא הייתה מעוניינת בהשארותם של הצ'רקסים בגולן ... רוב בני העדה ברחו לפני תום הקרבות. ... הגיעו לכפר ידיעות שרבים חזרו למולדת הצ'רקסים בקווקז, אחרי הגלות בת 100 השנים. מעטים נשארו בכפרים השוממים ובקיץ 1967 עזבו בהדרגה והצטרפו למשפחותיהם, שהתפזרו ברחבי סוריה.
יעקב ארז כתב במעריב שתושבי עין זיוון נותרו בכפר לאחר תום המלחמה אולם ברחו לסוריה מפחד של נקמה מצד הסורים אם צה"ל יפנה את רמת הגולן.
בסוף שנות ה-70 נהרסו מרבית הכפרים בידי ישראל וכיום נותרו רק שרידים בודדים. מבין השרידים שנותרו ניתן לציין את המסגדים והמבנים הבודדים בחושניה, ובצרמניה.
גלריה > רשימת היישובים הצ'רקסים ברמת הגולן

קוניטרה (قنيطره) - היישוב הגדול ביותר והמרכזי ברמת הגולן
חושניה (خشنيه) - היישוב השני בגודלו מבין יישובי הצ'רקסים בגולן, בסביבתו התנהל הקרב על חושניה
עין זיוון (عين الزيوان)
צרמניה (אל-עדנאניה) {صرمانيه (العدنانيه)}
מומסיה {مومسيه (الغسانيه)}
ג'ויזה (جويزه)
ביר אל-עג'ם (بير العجم)
בריקה (بريقه)
רויחינה (رويحينه)
מדאריה (مداريه)
פחאם (فحام)
פזאזה (فزازه)
מנסורה (منصوره)
ישנן עדויות שמשפחות צ'רקסיות גרו גם ברמת'ניה (الرمثانيّة) שאוכלסה בעיקרה בידי טורקמנים.
הערות שוליים

↑  דני רובינשטיין, הצ'רקסים, דבר, 8 במאי 1970
↑  יעקב ארז, ברחו, השתגעו וברחו ..., מעריב, 18 באוגוסט 1967
האסטרונאוטים (סדרת טלוויזיה, 2020)

| --- | --- |

כותרת הסדרה
 סוגה:  הרפתקאות פעולה לייב-אקשן נוער ילדים משפחה
 יוצרים:  Daniel Knauf 
 שחקנים:  מיה צ'ך ברייס גייזר קית ל. וויליאמס קיידן גרייס ברבור בן דאון
 מדבבים:  פייג' הווארד
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ונקובר 
 מספר עונות:  1
 מספר פרקים:  10
 הפקה
 מפיקים בפועל:  דין ישראליטי סטפני ספרבר רון הווארד בריאן גרייזר דניאל קנאוף
 חברת הפקה:  Imagine Television Studios Nickelodeon Productions
 הפצה:  CBS מדיה ונצ'רס, Nickelodeon Productions, Paramount Global Content Distribution, MTV Entertainment Studios 
 אתר צילומים:  ונקובר 
 צלמים:  ג'יימס מקמילן
 טכניקת צילום:  מצלמה יחידה
 בעלי תפקידים נוספים:  ג'ים אוגריידי
 מוזיקה:  אדם לסטיוקה
 אורך פרק:  22-23 דקות
 שידור
 רשת שידור:  ניקלודיאון
 רשת שידור בישראל:  TeenNick
 פורמט (תמונה):  HDTV 720p
 פורמט (קול):  5.1 surround sound
 תקופת שידור מקורית:  13 בנובמבר 2020 – 15 בינואר 2021
 תקופת שידור בישראל:  10 בינואר 2021 – 21 בינואר 2021
 קישורים חיצוניים
 אתר רשמי
 דף התוכנית ב-IMDb
 
האסטרונאוטים (באנגלית: The Astronauts) היא תוכנית טלוויזיה אמריקאית אקשן-הרפתקאות ששודרה בניקלודיאון מה-13 בנובמבר 2020 עד ה-15 בינואר 2021. בסדרה מככבים מיה צ'ך, ברייס גייזר, קית' ל. וויליאמס, קיידן גרייס ברבור ובן דאון, וגם יש את קולה של פייג' הווארד.
ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." בישראל הסדרה הוסרה מהVOD של ערוץ ניקלודיאון בחודש מאי כנראה מאותה החלטה.
עלילה

חמישה ילדים משודרים בטעות לחלל על ספינה הנועדה לעצור אסטרואיד מסתורי. ללא הכשרה, כשהוריהם במרחק מיליוני קילומטרים ועם מחשב בינה מלאכותית תקול בחללית, על הילדים לעבוד יחד כדי להצליח לחזור הביתה.
שחקנים

סמנתה "סמי" (מיה צ'ך) - מפקדת צוות אודיסיאה והיא בתם של רבקה סוייר ומולי ווי. והיא גם חברה של מרטין, אליוט ודוריה.
אליוט (ברייס גייזר) - אליוט הוא הבן של גריפין קומבס ואחיינו של סינגר קומבס. והוא גם חבר של סמי, מרטין ודוריה.
מרטין (קית' ל. וויליאמס) - בנו של ניילס טיילור ואחיה הגדול של דוריה טיילור. והוא גם חבר של סמי ואליוט.
דוריה (קיידן גרייס סוואן) - בתו של ניילס טיילור ואחיו הצעיר של מרטין טיילור. והיא גם חברה של סמי ואליוט.
מתילדה (קולה של פייג' הווארד) - מתילדה היא מחשב בינה מלאכותי שבחללית.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 10 | 13 בנובמבר 2020 | 15 בינואר 2021 | 10 בינואר 2021 | 28 בינואר 2021 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 1 | 1 | ספירה לאחור | Countdown | 13 בנובמבר 2020 | 10 בינואר 2021 |
| 2 | 2 | יום 1 | Day 1 | 13 בנובמבר 2020 | 11 בינואר 2021 |
| 3 | 3 | יום 3 | Day 3 | 20 בנובמבר 2020 | 12 בינואר 2021 |
| 4 | 4 | יום 21 | Day 21 | 27 בנובמבר 2020 | 13 בינואר 2021 |
| 5 | 5 | יום 33 | Day 33 | 4 בדצמבר 2020 | 14 בינואר 2021 |
| 6 | 6 | יום 34 | Day 34 | 11 בדצמבר 2020 | 17 בינואר 2021 |
| 7 | 7 | יום 73 | Day 73 | 18 בדצמבר 2020 | 18 בינואר 2021 |
| 8 | 8 | יום 76 | Day 76 | 1 בינואר 2021 | 19 בינואר 2021 |
| 9 | 9 | יום 84 | Day 84 | 8 בינואר 2021 | 20 בינואר 2021 |
| 10 | 10 | יום 85 | Day 85 | 15 בינואר 2021 | 21 בינואר 2021 |
רייטניג בארצות הברית

| עונה | מספר פרקים | פרק בכורה> תאריך | פרק בכורה> צופה (במיליונים) | פרק סיום> תאריך | פרק סיום> צופה (במיליונים) | ממוצע רייטניג> 0.44 |
| --- | --- | --- | --- | --- | --- | --- |
| עונה 1 | 10 | 13 בנובמבר 2020 | 0.54 | 15 בינואר 2021 | 0.44 | 0.44 |
פרסים

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2021 | פרס גילדת הכותבים של אמריקה | תסריט לילדים - פרק ארוך וספיישלים | דן קנאוף - "ספירה לאחור" | מועמדות |
| 2021 | פרסי האמי לבידור בשעות היום | הודעת קידום מכירות יוצאת דופן בשעות היום | "האסטרונאוטים" - השקה | מועמדות |
| 2021 | פרסי האמי לבידור בשעות היום | ליהוק מצטיין לתוכנית לייב אקשן לילדים | "האסטרונאוטים" - ליהוק | מועמדות |
| 2022 | פרס נבחרי הילדים | כוכב טלוויזיה הבן הכי מועדף (ילדים) | ברייס גייזר | מועמדות |
| 2022 | פרסי אמי לתוכניות לילדים ולמשפחה | תוכנית טלוויזיה מצטיינת לילדים ולמשפחה | "האסטרונאוטים" | מועמדות |
| 2022 | פרסי אמי לתוכניות לילדים ולמשפחה | סאונד ועריכת סאונד יוצאים מן הכלל עבור תוכנית לייב אקשן | שונים | מועמדות |
הפקה

ב-18 ביוני 2019 הוכרז כי Imagine Kids & Family מפתחת סדרת חלל ללא כותרת עבור ניקלודיאון. דניאל קנאוף שימש כשואונר, מפיק בפועל וכותב. בריאן גרייזר, רון הווארד וסטפני ספרבר שימשו כמפיקים בפועל. על ההפקה של הסדרה פיקחה שאונה פלן. ב-19 בפברואר 2020, סדרת טלוויזיה עם מצלמה יחידה עם הרפתקאות פעולה תחת שם העבודה "האסטרונאוטים" הוזמנה על ידי ניקלודיאון ל-10 פרקים, עם בכורה ראשונית לקיץ 2020. ב-9 באוקטובר 2020, הוכרז שהסדרה תהיה בבכורה בת שעה ב-13 בנובמבר 2020. כיכבו בסדרה מיה צ'ך בתפקיד סמנתה "סמי" סוייר-וויי, ברייס גייזר בתפקיד אליוט קומבס, קית' ל. וויליאמס בתפקיד מרטין טיילור וקיידן גרייס סוואן בתפקיד דוריה. דניאל קנאוף שימש גם כיוצר הסדרה. דין ישראליטי וג'ונתן פרייקס שימשו כדין.
הערות שוליים

↑  Paramount+ Removes 10 Nickelodeon Titles Including ‘Blue’s Clues & You!’ & ‘Rugrats’ Series, DeadLine, ‏2024
לילות קיץ (סרט)

| --- | --- |
 בימוי:  אוהד מילשטיין
 הופק בידי:  אוהד מילשטיין
 תסריט:  אוהד מילשטיין
 עריכה:  אוהד מילשטיין
 מוזיקה:  ישי אדר
 צילום:  אוהד מילשטיין
 מדינה:  ישראל ישראל
 חברת הפקה:  אוהד מילשטיין
 הקרנת בכורה:  2021 
 משך הקרנה:  53 דקות
 שפת הסרט:  עברית אנגלית
 סוגה:  סרט תיעודי
 פרסים:  זוכה דוקאביב
 https://www.ohadmilstein.com
 דף הסרט ב־IMDb
 
לילות קיץ (באנגלית: Summer Nights) הוא סרט קולנוע תיעודי ישראלי משנת 2021 אותו צילם וביים אוהד מילשטיין. הסרט זכה בתואר הסרט הישראלי הטוב ביותר בפסטיבל דוקאביב 2021, ובפרס אופיר לסרט התיעודי הקצר הטוב ביותר לשנת 2021.
תקציר העלילה

מה עובר בראשו של עלוה בן ה-6? כיצד הוא רואה את העולם? הסקרנות, הפחדים, האהבות, כפי שהם נגלים מנקודת מבט של ילד. מסע לילי אל תוך עולמו הפנימי של ילד תם, רגע לפני שהוא נרדם.
משתתפים

עלוה מילשטיין
אבי מילשטיין
הפקה

הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, מפעל הפיס.
הסרט הופק בסיוע משרד התרבות והספורט - המועצה הישראלית לקולנוע.
פרסים

הסרט זכה בפרס הראשון בפסטיבל הקולנוע דוקאביב ביולי 2021. הסרט זכה בפרס אופיר, הסרט התעודי הטוב ביותר באקדמיה לקולנוע 2021. הסרט זכה בפרס הסרט הדוקומנטרי הטוב ביותר בפסטיבל קולנוע יהודי בברלין JFBB 2022.
הפצה

הסרט הוקרן בערוץ כאן 11 ביום רביעי ה-11 באוגוסט 2021, כחלק מרצועת כאן דוקו.
אנדרטת חטיבה 179

| --- | --- |

 מידע כללי
 סוג:  אנדרטה 
 מיקום:  רמת הגולן 
 מדינה:  ישראל 
 הקמה ובנייה
 תקופת הבנייה:  ?–1974
 תאריך פתיחה רשמי:  1974 
 
 קואורדינטות:  32°59′33″N 35°46′37″E﻿ / ﻿32.992569444444°N 35.776969444444°E﻿ / 32.992569444444; 35.776969444444
  (למפת אצבע הגליל מוגדלת) אנדרטת חטיבה 179(למפת אצבע הגליל רגילה) אנדרטת חטיבה 179(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חטיבה 179(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת חטיבה 179
 
אנדרטת חטיבה 179 היא אנדרטה הנמצאת ברמת הגולן, כ-200 מטר צפונית לכביש 87, כ-3 ק"מ מערבית לחושניה. האנדרטה מציינת את קרבות חטיבה 179 ברמת הגולן ובחזית המצרית במלחמת יום הכיפורים. האנדרטה הוקמה ב-1974.
החטיבה במלחמת יום הכיפורים

במלחמת יום הכיפורים הייתה חטיבה 179 חטיבת שריון במילואים, בפיקודו של רן שריג, כחלק מאוגדה 210 בפיקודו של דן לנר. החטיבה הייתה חטיבת הגיוס המהיר של פיקוד הצפון והייתה מצוידת בטנקי שוט קל. החטיבה כללה 3 גדודי טנקים: גדוד 96 בפיקוד ישראל לוין, גדוד 266 בפיקוד עוזי מור, וגדוד 278 בפיקוד יוסי עמיר.
חטיבה 179 נקראה לגיוס כבר בבוקר יום הכיפורים, טרם פרוץ המלחמה, אך בהגיעה למחנה פילון, גילתה כי מרבית הטנקים שלה נלקחו על ידי חטיבה 7 הסדירה, ששניים מגדודיה הועלו מסיני לרמת הגולן בבהילות בערב יום כיפור, והצטיידו בטנקים של גדוד 96 וגדוד 278.
גדוד 266 החל להתארגן במהירות וכוח ראשון של כ-10 טנקים בפיקוד עוזי מור נשלח לרמת הגולן בסביבות השעה 10 בלילה למרות מחסור חמור בתחמושת ובציוד, ומבלי שהספיקו לבצע תיאום כוונות. הכוח הצטרף לכוח צביקה באזור ציר הנפט אולם עד מהרה נתקל במארב סורי ומרבית הטנקים נפגעו. יתרת כוח הגדוד עלה במהלך הלילה לרמת הגולן בניסיון לבלום את הסורים. שני הגדודים האחרים הצטיידו בטנקי חטיבה 164 שבסיסה היה באזור צומת גולני ועלו לרמת הגולן בשעות הבוקר המוקדמות ב-7 באוקטובר.
החטיבה לחמה בקרבות קשים בבלימת הסורים במרכז הגולן ובסילוקם ממובלעת חושניה. בהמשך השתתפה החטיבה בפריצה לסוריה וניהלה קרבות קשים עם חיל המשלוח העיראקי. לקראת סוף המלחמה הועברה החטיבה לחזית המצרית שם השתתפה בכיבוש נמל עדביה ובהידוק כיתור הארמייה השלישית המצרית והתייצבה על הק"מ ה-101 בדרך לקהיר. חטיבה 179 היא היחידה שסיימה את לחימתה בצפון 41 ק"מ מדמשק ובדרום 101 ק"מ מקהיר.
החטיבה איבדה במלחמה זו 84 קצינים וחיילים, כולם בקרבות ברמת הגולן.
האנדרטה

האנדרטה נמצאת קרוב לכביש 87 ברמת הגולן, בין חושניה לקצביה, בשטח בו לחמה החטיבה. האנדרטה בנויה מגוש בזלת גדול שמשקלו כ-5 טונות, אשר הובא מאזור הכפר חימרית, בשטח המובלעת הסורית בה נלחמה החטיבה.
בצדה המערבי - הצד ממנו הגיעו לוחמי החטיבה בעת המלחמה, חקוקות מילים משירו של יוסף שריג (אחיו של מפקד החטיבה, רן שריג), שנהרג ברמת הגולן באותה מלחמה: מותי בא לי פתע/ ואיני זוכר/ אם ברעם האש/ או בין קירות הפח/ הזועקים/ או שבא בלבן-לבן/ הדומם לבסוף. בצד הדרומי של האנדרטה נמצא תבליט של ראם - סמל החטיבה. ליד האנדרטה נמצא שלט הסבר ועמדת מסבירן עם הסבר בעברית ואנגלית על קרבות החטיבה במלחמת יום הכיפורים. במקום אין ציון של שמות הנופלים, אולם הם מונצחים באנדרטת חטיבה 37 בצומת עין זיתים.
מספרה של החטיבה הוחלף לאחר המלחמה לחטיבה 673. בשנת 2016 חזרה החטיבה להיקרא חטיבה 179.
גלריה

אנדרטת חטיבה 179 - צד מערבי
החלק המרכזי של האנדרטה
טנק שוט, מהסוג ששימש את החטיבה במלחמת יום הכיפורים, מוצב באנדרטה
הפושעים המבוקשים ביותר בעולם

| --- | --- |

 סוגה:   דוקומנטרי
 ארץ מקור:  צרפת צרפת
 שפות:  אנגלית
 מספר עונות:  1
 מספר פרקים:  5
 הפקה
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  5 באוגוסט 2020
 קישורים חיצוניים
 דף התוכנית ב-IMDb
 
הפושעים המבוקשים ביותר בעולם (באנגלית: World's Most Wanted) היא סדרה תיעודית בת חמישה פרקים, המספרת מי הם חמשת הפושעים המבוקשים ביותר בעולם.
פרקים

| פרק | הפושע | בימוי | תאריך יציאה |
| --- | --- | --- | --- |
| 1 | איסמאל סמבדה גרסיה, ראש קרטל סינלואה. | פול מוריירה | 5 באוגוסט 2020 |
| 2 | פליסיאן קבוגה, מממן רצח העם ברואנדה. | תומאס זריבי | 5 באוגוסט 2020 |
| 3 | סמנתה ליוטווייט, "האלמנה הלבנה", פעילת טרור מארגון דאעש. | הוגו ואן אופל | 5 באוגוסט 2020 |
| 4 | סמיון מוגילביץ', הבוס הגדול של המאפיה הרוסית. | מרטין בודוט | 5 באוגוסט 2020 |
| 5 | מתאו מסינה דנארו (אנ'), הסנדק האחרון של המאפיה הסיציליאנית. | Cyprien D'Haese & Caroline Du Saint | 5 באוגוסט 2020 |
הערות שוליים

↑  Lily Waddell, Brett Gibbons, Netflix to air documentary on world's most wanted fugitives, WalesOnline, ‏28 ביולי 2020 (באנגלית)
גרונם לנדאו

| --- | --- |

 לידה:  1911 
 פטירה:  29 ביולי 1997 (בגיל 86 בערך) 
 מדינה:  ישראל 
 תקופת הפעילות:  ? – 29 ביולי 1997 
 
הרב חיים גרונם לנדאו (ה'תרע"א, 1911 – כ"ד בתמוז ה'תשנ"ז, 29 ביולי 1997) היה ראש ישיבת "בית מדרש גבוה לתורה" (אנ') בשיקגו, וראש ישיבת הדרום ברחובות. עורך כתבי חמיו הרב צבי פסח פרנק.
ביוגרפיה

נולד בסטרובין לרב העיר, הרב שלמה לנדאו. בצעירותו למד בישיבה קטנה בסלוצק שבראשה עמד הרב אלעזר מנחם מן שך, למד בישיבת קלצק ובישיבת כנסת בית יצחק שבקמניץ אצל רבי ברוך בר ליבוביץ שהיה גם רבו של אביו. בהמשך למד בישיבת מיר ונמנה עם קבוצת-עילית של בחורי הישיבה שעליה נמנו: יונה קרפילוב, לייב מאלין, יצחק חיים קרסניצקי ויחיאל מיכל פיינשטיין, הוא נסע לבריסק עם קבוצת בחורי ישיבת מיר ללמוד מפי "הרב מבריסק", רבי יצחק זאב הלוי סולובייצ'יק.
בשנת ה'תרצ"ו (1936) נישא בירושלים למינה בת הרב צבי פסח פרנק, ושנה לאחר מכן התמנה כראש ישיבה בבית מדרש גבוה לתורה (אנ') בסקוקי, שיקגו. הזוג התגורר בארצות הברית והרב לנדאו שימש במקביל לתפקידי ההוראה שלו גם רב בקהילת "עדת ישראל" בשיקגו. הוא היה חבר אגודת הרבנים דארצות הברית וקנדה ובשנות מלחמת העולם השנייה פעל במסגרת ועד ההצלה. במסגרת פעילותו סייע למשפחות שבזמן השואה נדדו לשנגחי, ביקשו להיכנס לארצות הברית וסורבו.
לאחר הקמת מדינת ישראל עלה ארצה והתגורר בתל אביב. בשנות ה-50 נבחר לנהל ולעמוד בראש ישיבת הדרום שעברה אז למתכונת של ישיבה תיכונית בחסות הסתדרות הרבנים דאמריקה. בשנות ה-80 וה-90 שימש נשיא כולל "הר צבי" בתל אביב ועסק בעריכת כתבי חמיו לדפוס. היה מרבני המזרחי.
רבים מחידושי התורה שלו משוקעים בכתבי חמיו הרב פרנק, בעיקר בסדרת "הר צבי". מאמרים מפרי עטו התפרסמו בכתבי עת תורניים בני התקופה.
הערות שוליים

↑  הקדמת המו"ל לספר "הר צבי" על מסכת פסחים.
↑  ב. ראם, "והם מסרוה": מסירת התורה בבהירותה, ריאיון עם הרב ברוך דב פוברסקי על קשרי אביו ר' דוד פוברסקי עם משפחת ר' יחיאל מיכל פיינשטיין, גליון 28, תשע"ג, עמ' 8, באתר אוצר החכמה.
↑  ישיבת הדרום ברחובות - ישיבה המגדלת מורים תלמידי חכמים, הצופה, 21 באוגוסט 1960.
| --- | --- |
בקרת זהויות :  NLI: 987008554253505171  LCCN: n93040620  VIAF: 18891999   WorldCat (עם VIAF): 18891999
רנדאל קולו מואני

רנדאל קולו מואני (בצרפתית: Randal Kolo Muani; נולד ב-5 בדצמבר 1998 בבונדי שבצרפת) הוא כדורגלן צרפתי המשחק בעמדת החלוץ ביובנטוס מהסרייה א' בהשאלה מפריז סן ז'רמן מהליגת העל הצרפתית ובנבחרת צרפת.
קריירת מועדונים

קולו מואני גדל במחלקות הנוער של וילפינט FC, טרמבלה FC, טורסי ונאנט. בשנת 2016 החל לשחק בקבוצת המילואים של נאנט. ב-30 בנובמבר 2018 ערך את הופעת הבכורה שלו בקבוצה הראשונה של המועדון, בהפסד 0–3 לסנט אטיין במסגרת המחזור ה-15 בליגת העל הצרפתית לעונת 2018/19.
ב-22 באוגוסט 2019 הושאל קולו מואני למשך עונה אחת לבולון מהליגה הצרפתית השלישית. הוא ערך 14 הופעות ליגה במהלך תקופת ההשאלה, בהן הבקיע שלושה שערים.
לקראת עונת 2020/21 חזר קולו מואני לנאנט. ב-18 באוקטובר 2020 הבקיע את שער הבכורה שלו במועדון, בניצחון 1–3 על ברסט במסגרת המחזור השביעי בליגה. בסך הכל ערך קולו מואני 79 הופעות ליגה במדי המועדון, בהן הבקיע 21 שערים.
ב-4 במרץ 2022, לקראת תום חוזהו בנאנט, חתם קולו מואני על חוזה לחמש עונות באיינטרכט פרנקפורט מהבונדסליגה החל מעונת 2022/23. ב-1 באוגוסט ערך את הופעת הבכורה שלו במועדון, בניצחון 0–4 על פ.צ. מגדבורג במסגרת הסיבוב הראשון של הגביע הגרמני. ב-5 באוגוסט ערך את הופעת הבכורה שלו בליגה, בהפסד 1–6 לבאיירן מינכן במסגרת המחזור הראשון לעונת 2022/23. במשחק זה הבקיע את שער הבכורה שלו במועדון. ב-7 בספטמבר ערך את הופעת הבכורה שלו בליגת האלופות, בהפסד 0–3 לספורטינג ליסבון במסגרת שלב הבתים לעונת 2022/23. ב-1 בנובמבר קולו מואני כבש את שער הניצחון מול אותה ספורטינג ליסבון במחזור האחרון של ליגת האלופות, דבר אשר סייע לקבוצתו להעפיל לשמינית הגמר.
ב-1 בספטמבר 2023 חתם רשמית קולו מואני לחמש שנים בפריז סן-ז'רמן תמורת סכום העברה של כ-75 מיליון אירו, לא כולל בונוסים (90 מיליון סה"כ). ב-24 בספטמבר הבקיע את שערו הבכורה במדי פ.ס.ז' בליג 1 מול קבוצת אולימפיק מרסיי.
ב-23 בינואר 2025 הושאל קולו מואני אל יובנטוס עד לסיום העונה. כיומיים לאחר מכן, ב-25 בינואר הבקיע את שערו הבכורה במועדון בהפסד 1-2 לנאפולי במסגרת הסרייה א'.
קריירה בינלאומית

קולו מואני היה חלק מסגל נבחרת צרפת בטורניר הכדורגל באולימפיאדת טוקיו בשנת 2021, וערך שלוש הופעות בטורניר.
ב-22 בספטמבר 2022 ערך קולו מואני את הופעת הבכורה שלו בנבחרת צרפת, בניצחון 2-0 על נבחרת אוסטריה במסגרת ליגת האומות 2022/2023.
נכלל בסגל נבחרת צרפת לטורניר מונדיאל 2022 לאחר פציעתו של כריסטופר אנקונקו. ב-14 בדצמבר 2022 הבקיע את שער הבכורה שלו בנבחרת, בניצחון 2-0 על נבחרת מרוקו במסגרת שלב חצי הגמר של הטורניר, 44 שניות לאחר שנכנס כמחליף.
נכלל בסגל נבחרת צרפת לטורניר יורו 2024.
קולו מאני כבש את הגול השדה היחיד של צרפת בדקה 8 במשחק נגד ספרד בחצי הגמר יורו 2024, למרות הגול צרפת הודחה.
תארים

הגביע הצרפתי: 2021/22
הסופר קאפ הצרפתי: 2023
ליג 1: 2023/24
הגביע הצרפתי: 2023/24
נבחרת העונה בבונדסליגה: 2022/23
מלך השערים בגביע הגרמני: 2022/23 (6 שערים)
הערות שוליים

↑  Football: Boulogne se fait prêter le Nantais Kolo Muani באתר La Voix du Nord, ‏ 22 באוגוסט 2019 (בצרפתית)
↑  Eintracht holt Stürmer Kolo Muani באתר Kicker, ‏ 4 במרץ 2022 (בגרמנית)
↑  Eintracht Frankfurt sign Randal Kolo-Muani באתר Get German Football News, ‏ 4 במרץ 2022 (בגרמנית)
↑  סוף לסאגה: רנדל קולו מואני חתם בפ.ס.ז', באתר ערוץ הספורט, 2 בספטמבר 2023
↑  "Randal Kolo Muani is a Juventus player!". juventus.com (באנגלית). 23 בינואר 2025. נבדק ב-23 בינואר 2025. {{cite web}}:  (עזרה)
↑  Kolo Muani remplace Nkunku באתר הרשמי של התאחדות הכדורגל הצרפתית, 16 בנובמבר 2022 (בצרפתית)
↑  סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית)
↑  צרפת מול ספרד - חיפוש ב-Google, באתר www.google.com
| נבחרת צרפת – אולימפיאדת טוקיו 2020 |
| --- | --- | --- |
|  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פה •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי |  1 ברנדורי •  2 קלולו •  3 באר •  4 פמבלה •  5 גלין •  6 טוסאר •  7 נורדין •  8 לה פה •  9 אמבוקו •  10 ז'יניאק •   11 סבאנייה •  12 בקה בקה • 13 מישלין •  14 תובאן • 15 סאנאן • 16 באייץ' • 17 קאסי • 18 קולו • 19 דוקורה • 20 ליהדג'י • 22 ברטו • מאמן: ריפולי | צרפת |
| נבחרת צרפת – מונדיאל 2022 (מקום שני) |
| --- | --- | --- |
|  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן |  1 לוריס •  2 פבאר •  3 דיסאסי •  4 וראן •  5 קונדה •  6 גנדוזי •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 פופאנה •  14 רביו • 15 ורטו • 16 מנדנדה • 17 סאליבה • 18 אופאמקאנו • 19 בנזמה • 20 קומאן • 21 ל. הרננדס • 22 ת. הרננדס • 23 אראולה • 24 קונטה • 25 קמבינגה • 26 תוראם • מאמן: דשאן | צרפת |
| נבחרת צרפת – יורו 2024 |
| --- | --- | --- |
|  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן |  1 סמבה •  2 פבאר •  3 קלאוס •  4 אופאמקאנו •  5 קונדה •  6 קמבינגה •  7 גריזמן •  8 צ'ואמני •  9 ז'ירו •  10 אמבפה •   11 דמבלה •  12 קולו מואני • 13 קאנטה •  14 רביו • 15 תוראם • 16 מניאן • 17 סאליבה • 18 זאיר-אמרי • 19 פופאנה • 20 קומאן • 21 מנדי • 22 הרננדס • 23 אראולה • 24 קונטה • 25 ברקולה • מאמן: דשאן | צרפת |
| --- | --- |
בקרת זהויות :  GND: 1274641772  VIAF: 9602167082560158570002   WorldCat (עם VIAF): 9602167082560158570002
תומאס מוסגרב ג'וי

| --- | --- |

 לידה:  9 ביולי 1812 Boughton Monchelsea, הממלכה המאוחדת 
 פטירה:  7 באפריל 1866 (בגיל 53) פימליקו, הממלכה המאוחדת 
 בן או בת זוג:  Eliza Rohde Spratt 
 צאצאים:  מרי אליזה הייויס 
 
תומאס מוסגרב ג'וי (באנגלית: Thomas Musgrave Joy‏; 9 ביולי 1812 – 7 באפריל 1866) היה צייר דיוקנאות בריטי, שצייר אישים מבית המלכות.